Markus Archives - Bybelskool vir Bereane
Bybelskool vir Bereane
Hoe werk die Bybelskool?
Vrae wat pla
Category Archives: Markus
January 31, 2018 nati@stander.co.za
"In daardie selfde tyd was daar weer 'n keer 'n groot menigte mense by Jesus, en hulle het niks gehad om te eet nie. Hy roep toe sy dissipels nader en sê vir hulle: "Ek kry hierdie mense innig jammer, want hulle is nou al drie dae lank hier by My en hulle het niks om te eet nie. As Ek hulle nou sonder kos huis toe stuur, sal hulle langs die pad beswyk. Party van hulle kom van ver af.""
Dit is Jesus wat inisiëer. Dit val my op dat niemand vir Jesus hoef in te gelig het oor die welstand van die groep nie. Jesus was in voeling met hoe dit met die mense gaan.
Ek kom dikwels leiers teë wat "uit voeling" is met mense en díe se behoeftes. Dit gebeur tipies wanneer leiers meer begaan is oor hulle eie agenda as oor die mense vir hulle leiding bied.
Jesus was nie so nie. Hy was totaal in voeling met wat rondom Hom aangaan. Hy inspireer my om ook ingestel te wees op die behoeftes van die mense rondom my.
Op 'n ander vlak, beteken hierdie gedeelte ook vir my dat Jesus ook van mý situasie bewus is. Hy was nie net op hoogte van sake van ánder mense se behoeftes nie. Hy is vandag ook "in voeling" met wat in my lewe aan die gang is.
January 30, 2018 nati@stander.co.za
Vanoggend lees ons Markus 7 saam – onder andere dáár waar Jesus die doof-stom man genees. Só iemand moes in die antieke tyd sekerlik 'n bitterlike moeilike lewe gehad het. Jy was totaal en al uitgelewer aan ander mense se genade. Jy het geen regte nie, geen beskerming nie, geen sekuriteit nie, niemand wat vir jou uitkyk nie…jy is totaal en al uitgelewer.
En dan tref hierdie vers my…
"Hy het hom eers eenkant toe gevat, weg van die mense af. Toe het Hy sy vingers in die man se ore gesteek en spoeg aan sy tong gesmeer."
Waarom sou Jesus hom "eenkant" toe neem om te genees? Was dit omdat elke ander keer wanneer iemand 'n stukkie brood vir hierdie man sou gee, hulle dit eers aan die groot klok wou hang sodat álmal die goeie daad kon sien? Wou Jesus hierdie man nog verdere vernedering spaar? Wou Jesus wegbly van vermakerigheid en keer dat die genesing in 'n skouspel verander?
Wat Jesus se beweegrede ook al was, ek sien daarin 'n sagtheid. Hy hanteer die man met respek. Dalk was dit die eerste keer wat iemand hierdie man menswaardig behandel het – méér aan die man se behoeftes gedink het as aan hulle eie.
Jesus neem my vandag nog eenkant toe om sy grootste werk in my te verrig. Weg van ander mense, weg van die kollig, dáár werk Jesus met my.
Laat ek net soos Jesus, diskreet wees wanneer ek iets vir iemand doen.
Het jy geweet jy kan in 3 jaar die Bybel deurlees? Doen dit saam met ons en begin nou!
Stap 2: Laai jou leesrooster af
Klik hier om jou leesrooster af te laai sodat jy kan begin lees!
Temas wat ons al teëgekom het
Afgode Allesbeskikking Beproewing Dankbaarheid Dissipelskap Gebed Gebedsbeantwoording Gehoorsaamheid Geloof Genade Heilige Gees Huwelike Identiteit Identiteit in Christus Konflik Leiding van die Here Leierskap Menseverhoudinge Messiaanse verwagting Offerkultus Ou & Nuwe verbond Rein en onrein Roeping Sekularisasie Siklus van sonde Skrifinterpretasie Soewereiniteit Sondebesef Sosiale geregtigheid Stem van die Here Straf Suid Afrika Teenwoordigheid van die Here Theodisee Toewyding Twyfel Verlossing Versoening Vertroue Voorsiening Vormgodsdiens Wettisisme Wet vs Genade Wil van die Here Woord van die Here
Wie is hier aan die skryf?
Following Jesus, adoring my wife, loving my 3 boys, serving in ministry & failing to maintain life in that order.
NG Witrivier gemeente
Nati Stander is 'n leraar in die NG gemeente Witrivier. Klik gerus op bogenoemde skakels, indien jy meer inligting oor hom wil bekom.
Die Bybelskool vir Bereane het aanvanklik as 'n gemeenteprojek begin met die doel om lidmate die geleentheid te bied om met begeleiding, stelselmatig deur die Bybel te lees.
Die Bybelskool het intussen gegroei tot 'n landswye, interkerklike projek.
In net 3 jaar kan jy die volheid van God se Woord sélf ontdek!
Soek 'n sleutelwoord:
Refleksievrae per boek
1 Konings (14)
1 Kronieke (6)
1 Tessalonisense (2)
1 Timoteus (5)
2 Konings (2)
2 Kronieke (4)
Ongelukkig is al die refleksievrae nie beskikbaar nie. Op 'n stadium was ons genoodsaak om die webtuiste van een diensverskaffer na 'n ander te skuif en sommige van die inhoud het toe verlore geraak. Ek vra verskoning daarvoor. Ons sal darem weldra wéér by daardie hoofstukke uitkom in die volgende siklus.